CELEX: 32001R0391
Language: mt
Date: 2001-02-26
Title: Ir-Regolament tal-Kunsill (KE) Nru 391/2001 tas-26 ta' Frar 2001 li jemenda r-Regolament (KEE) Nru 3030/93 dwar regoli komuni għall-importazzjoni ta' ċerti prodotti ta' tessuti minn terzi pajjiżi

Avviż Legali Importanti

|

32001R0391

Official Journal L 058 , 28/02/2001 P. 0003 - 0005

		Ir-Regolament tal-Kunsill (KE) Nru 391/2001tas-26 ta' Frar 2001li jemenda r-Regolament (KEE) Nru 3030/93 dwar regoli komuni għall-importazzjoni ta' ċerti prodotti ta' tessuti minn terzi pajjiżiIL-KUNSILL TA' L-UNJONI EWROPEA,Wara li kkunsidra t-Trattat li jwaqqaf il-Komunità Ewropea, u partikolarment l-Artikolu 133 tieghu,Wara li kkunsidra l-proposta tal-Kummissjoni,Billi:(1) L-awtoritajiet kompetenti ta' l-Istati Membri xi drabi jikkonfiskaw kunsinni ta' tessuti li ma jkollhomx permess validu ta' importazzjoni, partikularment meta jkun hemm falliment jew proċeduri simili. F'każijiet bħal dawn Stati Membri nteressati għandhom japplikaw biex jingħatalhom permess biex, f'ċirkostanzi partikulari, jeħilsu minn dawn il-prodotti fil-Komunità.(2) Ir-Regolament (KEE) Nru 3030/93 [1] jipprovdi għal sistema ta' kontroll doppju imsejsa fuq ħruġ ta' liċenzji ta' esportazzjoni u importazzjoni bil-karta. Fid-dawl tal-progress teknoloġiku jixraq li jingħad li t-tagħrif meħtieġ ikun jista' jingħata b'mezzi elettroniċi.(3) Jixraq li l-Istati Membri jitħallew itawlu ż-żmien għall-validità ta' permessi ta' importazzjoni għal żewġ perjodi ta' tliet xhur flok għal perjodu wieħed.(4) Id-dispożizzjonijiet tas-sistema ta' kontroll doppju għal prodotti soġġetti għal sorveljanza għandhom ukoll ikunu jistgħu itawlu ż-żmien għall-validità ta' permessi, bħal fil-każ tas-sistema ta' kontroll doppju fl-amministrazzjoni ta' limitazzjonijiet kwantitattivi.(5) Meta prodotti jkunu soġġetti għal liċenzja waħda ta' importazzjoni, maqsumin fl-istess kategorija u f'xaqliba kummerċjali bejn l-istess esportatur u l-istess importatur, ikun jista' jiġi ppreżentat ċertifikat wieħed ta' oriġini li jkollu x'jaqsam ma' aktar minn kunsinna waħda ta' merkanzija.(6) Il-miżuri meħtieġa biex ir-Regolament (KEE) Nru 3030/93 jitwettaq għandhom ikunu skond id-Deċiżjoni tal-Kunsill numru 1999/468/KE, tat-28 ta' Ġunju, 1999, li ssemmi l-proċeduri għall-eżerċizzju tas-setgħat ta' implimentazzjoni mogħtija lill-Kummissjoni [2].(7) Għandu jingħad b'mod ċar li l-għoti ta' somom addizzjonali msemmija fil-kolonna 9 ta' l-Annex VIII huma soġġetti għall-proċedura tal-kumitat li jirregola,ADOTTA DAN IR-REGOLAMENT:L-Artikolu 1Ir-Regolament (KEE) Nru 3030/93 qiegħed b'dan ikun emendat kif ser jingħad:1. fl-Artikolu 2, għandu jiżdied il-paragrafu li ġej:"8. Fuq talba ta' l-Istat Membru nteressat, prodotti ta' tessuti li jkunu għand l-awtoritajiet kompetenti ta' dak l-Istat Membru, partikularment meta jkun hemm falliment jew proċeduri simili, li ma jkollhomx aktar permess validu ta' importazzjoni, jistgħu jinħarġu f'ċirkulazzjoni ħielsa skond il-proċedura msemmija fl-Artikolu 17(2).";2. l-Artikolu 12(5) għandu jinbidel b'dan li ġej:"5. L-awtoritajiet kompetenti għandhom javżaw lill-Kummissjoni malli jkunu jafu b'xi prodotti mhux użati matul iż-żmien ta' validità tal-permess ta' importazzjoni jew meta jiskadi. Dawn għandhom jingħaddu awtomatikament ma' dak l-għadd li jkun baqa' fil-limitu Komunitarju totali kwantitattiv għal kull kategorija ta' prodott u għal kull pajjiż terz interessat.";3. fl-Artikolu 16(1), il-kliem "L-Artikolu 17(5)" għandhom jinbidlu bi "L-Artikolu 17a".4. l-Artikolu 17 għandu jinbidel bl-artikoli li ġejjin:"L-Artikolu 17Kumitat tat-Tessuti1. Il-Kummissjoni għandha jkollha biex jgħinha kumitat ('il quddiem imsejjaħ "Kumitat tat-Tessuti";).2. Meta ssir referenza għal dan il-paragrafu, l-Artikoli 5 u 7 tad-Deċiżjoni numru 1999/468/KE għandhom japplikaw.Iż-żmien imsemmi fl-Artikolu 5(6) tad-Deċiżjoni numru 1999/468/KE għandu jkun ta' xahar.3. Il-Kumitat tat-Tessuti għandu jagħmel ir-regoli tal-proċedura tiegħu.L-Artikolu 17aIl-president jista', minn jeddu jew fuq talba ta' wieħed mir-rappreżentanti ta' l-Istati Membri, jikkonsulta mal-kumitat tat-tessuti fuq kull ħaġa oħra li jkollha x'taqsam ma' kif jaħdem jew japplika dan ir-Regolament.";5. L-Annex III u VIII għandhom ikunu emendati skond l-Anness ta' dan ir-Regolament.L-Artikolu 2Dan ir-Regolament għandu jidħol fis-seħħ fl-ewwel jum tat-tieni xahar wara li jkun ippubblikat fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fis-26 ta' Frar 2001.Għall-KunsillIl-PresidentA. Lindh[1] ĠU L 275, tat-8.11.1993, p. 1. Regolament kif l-aħħar emendat bir-Regolament (KE) Nru 2474/2000 (ĠU L 286, tal-11.11.2000, p. 1).[2] ĠU L 184, tas-17.7.1999, p. 23.--------------------------------------------------ANNESS1.(a)(b)(ċ)(d)(e)(f)(g) L-Anness III qiegħed b'dan ikun emendat kif ser jingħad:fl-Artikolu 11 għandu jiżdied il-paragrafu li ġej:"3. Jekk pajjiż li jibgħat prodotti jkun għamel arranġamenti amministrattivi mal-Komunità dwar liċenzji elettroniċi, it-tagħrif rilevanti jista' jintbagħat permezz ta' mezzi elettroniċi biex jieħdu post l-għoti ta' liċenzji ta' esportazzjoni bil-karta.";fl-Artikolu 12 għandu jiżdied il-paragrafu li ġej:"4. Jekk pajjiż li jibgħat prodotti jkun għamel arranġamenti amministrattivi mal-Komunità dwar liċenzji elettroniċi, it-tagħrif rilevanti jista' jintbagħat permezz ta' mezzi elettroniċi u dawn għandhom jieħdu post il-kampjuni msemmija fil-paragrafi 1 jew 2.";l-Artikolu 14(2) għandu jinbidel b'dan li ġej:"2. Il-permessi għal importazzjoni għandhom ikunu validi għal sitt xhur mid-data ta' meta jinħarġu. Meta importatur jitlob għal raġunijiet tajba, l-awtoritajiet kompetenti ta' Stat Membru jistgħu itawlu ż-żmien ta' validità għal żewġ perjodi oħra ta' tliet xhur. Il-Kummissjoni għandha tkun avżata b'dawn l-estensjonijiet. F'każi eċċezzjonali, importatur jista' jitlob għal tielet perjodu ta' tul ta' żmien. Dawn it-talbiet eċċezzjonali jistgħu jingħatw biss b'deċiżjoni meħuda skond il-proċedura msemmija fl-Artikolu 17(2) tar-Regolament.";fl-Artikolu 18 għandu jiżdied il-paragrafu li ġej:"4. Jekk pajjiż li jibgħat prodotti jkun għamel arranġamenti amministrattivi mal-Komunità dwar liċenzji elettroniċi, it-tagħrif rilevanti jista' jintbagħat permezz ta' mezzi elettroniċi biex jieħdu post l-għoti ta' liċenzji ta' esportazzjoni bil-karta.";fl-Artikolu 19 għandu jiżdied il-paragrafu li ġej:"4. Jekk pajjiż li jibgħat prodotti jkun għamel arranġamenti amministrattivi mal-Komunità dwar liċenzji elettroniċi, it-tagħrif rilevanti jista' jintbagħat permezz ta' mezzi elettroniċi u dawn għandhom jieħdu post il-kampjuni msemmija fil-paragrafi 1 jew 2.";l-Artikolu 21(2) għandu jinbidel b'dan li ġej:"2. il-permessi għal importazzjoni għandhom ikunu validi għal sitt xhur mid-data ta' meta jinħarġu. Meta importatur jitlob għal raġunijiet tajba, l-awtoritajiet kompetenti ta' Stat Membru jistgħu itawlu ż-żmien ta' validità għal żewġ perjodi oħra ta' tliet xhur. Il-Kummissjoni għandha tkun avżata b'dawn l-estensjonijiet. F'ċirkustanzi eċċezzjonali, importatur jista' jitlob għal tielet perjodu ta' estensjoni. F'każi eċċezzjonali, importatur jista' jitlob għal tielet perjodu ta' tul ta' żmien. Dawn it-talbiet eċċezzjonali jistgħu jingħatw biss b'deċiżjoni meħuda skond il-proċedura msemmija fl-Artikolu 17(2) tar-Regolament.";fl-Artikolu 28 għandu jiżdied il-paragrafu li ġej:"7. Fuq talba ta' l-importatur, l-awtoritajiet tad-dwana ta' l-Istati Membri jistgħu jaċċettaw ċertifikat ta' oriġini wieħed għal aktar minn kunsinna waħda, meta merkanziji:(a) tapplika għalihom liċenzja waħda ta' esportazzjoni;(b) ikunu kklassifikati fl-istess kategorija;(ċ) jinħarġu esklussivament mill-istess esportatur, jintbagħtu lill-istess importatur; u,(d) japplikaw għalihom il-proċeduri ta' dħul fl-istess uffiċċju tad-dwana fil-Komunità.Din il-proċedura għandha tgħodd għall-istess perjodu ta' validità ta' permess għal importazzjoni, magħdud kull tul ta' żmien ieħor mogħti.Minkejja s-sub-paragrafu (d), jekk, wara l-importazzjoni ta' l-ewwel kunsinna, il-merkanzija li tibqa' tkun tenħtiġilha li tinħeles f'uffiċċju tad-dwana ieħor minn dak tad-dwana fejn kien ippreżentat iċ-ċertifikat oriġinali ta' oriġini, fuq talba bil-miktub ta' l-importatur, jista' jinħareġ minflok, mill-ewwel uffiċċju tad-dwana, ċertifikat ta' oriġini ieħor mibdul, jew aktar, li jkun jaqbel mal-bqija tal-merkanzija murija fuq iċ-ċertifikat oriġinali. Id-dettalji taċ-ċertifikat mibdul għandhom ikunu l-istess bħal dawk taċ-ċertifikat oriġinali. Iċ-ċertifikat mibdul għandu jitqies bħala ċ-ċertifikat ta' oriġini definittiv għall-prodotti li jissemmew fih."2. Fl-Annex VIII taħt "Kundizzjonijiet addizzjonali" (kolonna 9), kull fejn jidhru l-kliem "Ammonti oħra jistgħu jkunu awtorizzati wara konsultazzjonijiet skond l-Artikolu 16" għandhom jinbidlu bil-kliem:"Ammonti oħra jistgħu jkunu awtorizzati mill-Kummissjoni skond il-proċedura msemmija fl-Artikolu 17(2)."--------------------------------------------------